สมการปืนโต
ประเดิมคว้าแชมป์แรกของฤดูกาลได้อย่างสวยสดงดงามจริงๆ สำหรับ เรือใบสีฟ้า แมนเชสเตอร์ ซิตี้ หลังไล่ต้อนเอาชนะ สิงห์บลู เชลซี แบบสบายๆ 2–0 ในศึกชิงโล่การกุศล คอมมิวนิตี้ ชิลด์ 2018 เมื่อวันอาทิตย์ที่ผ่านมา,เกมดังกล่าว แมนฯซิตี้ ได้ประตูจากการเหมาซัลโวคนเดียวสองลูกของเซร์คิโอ อเกวโร กุน ยอดดาวยิงชาวอาร์เจนไตน์ ซึ่งนับเป็นประตูที่ 200 และ 201 ของอเกวโรในการเล่นกับทีมเรือใบ สีฟ้า และกลายเป็นนักเตะคนแรกในประวัติศาสตร์ ของแมนฯซิตี้ ที่ยิงได้แตะหลัก 200 ประตู,การคว้าโล่การกุศลครั้งนี้ ถือเป็นการเอาฤกษ์เอาชัยของพลพรรค เรือใบสีฟ้า แมนฯซิตี้ ก่อนจะลงป้องกันแชมป์ในศึกพรีเมียร์ลีกฤดูกาลใหม่ ที่พวกเขาจะบุกไปเยือน ปืนใหญ่ อาร์เซนอล ที่เอมิเรตส์ สเตเดียม ในนัดเปิดซีซัน คืนวันอาทิตย์ที่ 12 ส.ค.นี้,เห็นฟอร์มของแมนฯซิตี้ที่ยำใหญ่เชลซีในศึกชิงโล่แล้ว ต้องบอกว่าไม่แปลกใจเลยที่ทีมเรือใบสีฟ้าถึงยังเป็นเต็งหนึ่งที่จะคว้าแชมป์พรีเมียร์ลีกเป็นสมัยที่ 2 ติดต่อกันในฤดูกาลนี้,เพราะทีมของกุนซือเป๊ป กวาร์ดิโอลา ยังคง แกร่งทั่วแผ่น และแทบไม่มีจุดอ่อนให้เห็นเลย โดย เฉพาะเกมรุกนั้นถือว่าจัดจ้านครบเครื่องสุดๆ ทั้ง ลีรอย ซาเน, แบร์นาโด ซิลวา และริยาด มาห์เรซ ปีกตัวใหม่เจ้าของสถิติค่าตัวแพงที่สุดของสโมสร,นี่ขนาดยังไม่มีเควิน เดอ บรอยน์ เพลย์เมกเกอร์ทีมชาติเบลเยียม และราฮีม สเตอร์ลิง ปีกตัวจิ๊ดทีมชาติอังกฤษ ยังเล่นได้ดุดันน่ากลัวขนาดนี้,นับตั้งแต่ก่อตั้งพรีเมียร์ลีกเมื่อปี 1992 เป็นต้นมา ยังไม่เคยมีแชมป์เก่าทีมไหนสามารถป้องกันแชมป์ในฤดูกาลถัดไปได้เลย แต่ แมนฯซิตี้ นี่แหละครับ ที่จะมีลุ้นสร้างประวัติศาสตร์เป็นทีมแรกที่คว้าแชมป์พรีเมียร์ลีก 2 สมัยซ้อน,ขณะที่แมนฯซิตี้เป็นเต็งหนึ่งที่จะซิวแชมป์พรีเมียร์ลีกฤดูกาลนี้ ปืนใหญ่ อาร์เซนอล ก็เป็นอีกหนึ่งทีมม้ามืดที่มองข้ามไม่ได้เด็ดขาด,ฤดูกาลนี้ ปืนใหญ่ อาร์เซนอล ปรับโฉมใหม่ ไฉไลกว่าเดิม ภายใต้การคุมทัพของอูไน เอเมรี นายใหญ่คนใหม่ชาวสแปนิช ที่เข้ามาสานงานต่อจากอาร์แซน เวงเกอร์ ซึ่งวางมือไปเมื่อช่วงจบฤดูกาลที่ผ่านมา หลังคุมทีมมายาวนานถึง 22 ปี,ช่วงซัมเมอร์นี้ เอเมรี ดึงตัวนักเตะใหม่มาเสริมทัพให้ทีมปืนใหญ่แล้ว 5 รายด้วยกัน ประกอบด้วย แบร์นด์ เลโน นายทวารชาวเยอรมัน, สเตฟาน ลิชท์สไตเนอร์ แบ็กขวาทีมชาติสวิตฯ, ลูคัส ตอร์เรรา กองกลางตัวรับทีมชาติอุรุกวัย, โซคราติส ปาปาสตาโธปูลอส กองหลังกรีซ และมัตเตโอ เกนดูซี มิดฟิลด์ดาวรุ่ง,สำหรับการได้ตอร์เรรามาร่วมทีมนั้น ถือเป็นการแก้ปัญหาที่ตรงจุดอย่างยิ่ง เพราะอาร์เซนอลมีปัญหาในตำแหน่งมิดฟิลด์ตัวรับมานานแล้ว ดังนั้น การมาของตอร์เรราน่าจะตอบโจทย์และช่วย ให้แดนกลางทีมปืนใหญ่แน่นปึ้กขึ้นอย่างแน่นอน,ในส่วนของแดนหน้า เชื่อกันว่าเอเมรีจะ เลือกใช้ระบบ 2 กองหน้า ซึ่งจะทำให้ปิแอร์-เอ–เมอริก โอบาเมยอง กับอเล็กซองดร์ ลากาแซตต์ ได้ลงล่าตาข่ายร่วมกัน โดยช่วงปรีซีซันที่ผ่านมา โอบาเมยองและลากาแซตต์เล่นกันได้อย่างเข้าขา ช่วยกันผลิตสกอร์ให้กับทีมได้อย่างเป็นกอบเป็นกำ,ฤดูกาลใหม่นี้ อาร์เซนอลหวังจะทำได้ดีกว่าอันดับ 6 เมื่อซีซันที่แล้ว ถึงแม้จะไม่ได้แชมป์ แต่ขอจบในอันดับ ท็อปโฟร์ ก็ยังดี.,หมวดแซม
ฤดูกาลนี้ ปืนใหญ่ อาร์เซนอล ปรับโฉมใหม่ ไฉไลกว่าเดิม ภายใต้การคุมทัพของอูไน เอเมรี นายใหญ่คนใหม่ชาวสแปนิช 
พรีเมียร์ลีก,อาร์เซนอล,อูไน เอเมรี,ตะลุยฟุตบอลโลก,หมวดแซม